CELEX: 32018L0738
Language: el
Date: 2018-02-27 00:00:00
Title: Κατ' εξουσιοδότηση οδηγία (ΕΕ) 2018/738 της Επιτροπής, της 27ης Φεβρουαρίου 2018, για την τροποποίηση, προς τον σκοπό της προσαρμογής στην επιστημονική και τεχνική πρόοδο, του παραρτήματος III της οδηγίας 2011/65/ΕΕ του Ευρωπαϊκού Κοινοβουλίου και του Συμβουλίου όσον αφορά μία εξαίρεση για τη χρήση μολύβδου σε μεταλλοκεραμικούς πυκνωτές ποτενσιομέτρων (Κείμενο που παρουσιάζει ενδιαφέρον για τον ΕΟΧ )

18.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 123/100
            
         ΚΑΤ' ΕΞΟΥΣΙΟΔΌΤΗΣΗ ΟΔΗΓΊΑ (ΕΕ) 2018/738 ΤΗΣ ΕΠΙΤΡΟΠΉΣ
   της 27ης Φεβρουαρίου 2018
   για την τροποποίηση, προς τον σκοπό της προσαρμογής στην επιστημονική και τεχνική πρόοδο, του παραρτήματος III της οδηγίας 2011/65/ΕΕ του Ευρωπαϊκού Κοινοβουλίου και του Συμβουλίου όσον αφορά μία εξαίρεση για τη χρήση μολύβδου σε μεταλλοκεραμικούς πυκνωτές ποτενσιομέτρων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2011/65/ΕΕ του Ευρωπαϊκού Κοινοβουλίου και του Συμβουλίου, της 8ης Ιουνίου 2011, για τον περιορισμό της χρήσης ορισμένων επικίνδυνων ουσιών σε ηλεκτρικό και ηλεκτρονικό εξοπλισμό (1), και ιδίως το άρθρο 5 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Η οδηγία 2011/65/ΕΕ απαιτεί από τα κράτη μέλη να διασφαλίσουν ότι ο ηλεκτρικός και ηλεκτρονικός εξοπλισμός που διατίθεται στην αγορά δεν περιέχει μόλυβδο.
            
         
               (2)
            
            
               Το σημείο 34 του παραρτήματος III της οδηγίας 2011/65/ΕΕ εξαιρούσε τη χρήση μολύβδου σε μεταλλοκεραμικούς πυκνωτές ποτενσιομέτρων έως την 21η Ιουλίου 2016. Η Επιτροπή έλαβε αίτηση για ανανέωση της εξαίρεσης αυτής σε σχέση με τις κατηγορίες 1 έως 7 και 10 πριν από την 21η Ιανουαρίου 2015, σύμφωνα με το άρθρο 5 παράγραφος 5 της οδηγίας 2011/65/ΕΕ.
            
         
               (3)
            
            
               Οι πυκνωτές ποτενσιομέτρων είναι μεταβλητές αντιστάσεις. Λειτουργούν με βραχίονα για να προσαρμόζεται η αντίσταση του κυκλώματος. Εφαρμόζονται σε ευρύ φάσμα προϊόντων όπως π.χ. ο οπτικοακουστικός εξοπλισμός, ο εξοπλισμός επικοινωνίας, τα παιχνίδια, και οι συσκευές μέτρησης, οι οικιακές ηλεκτρικές συσκευές. Περιέχουν μόλυβδο σε οξείδιο του μολύβδου σε μελάνια αντίστασης όπου λειτουργεί ως συνδετική ουσία.
            
         
               (4)
            
            
               Επί του παρόντος, δεν υπάρχει καμία αξιόπιστη εναλλακτική χωρίς μόλυβδο, επομένως η αντικατάσταση του μόλυβδου εξακολουθεί να είναι επιστημονικά ή τεχνικά ανέφικτη.
            
         
               (5)
            
            
               Δεδομένου ότι, για τις σχετικές εφαρμογές στις κατηγορίες 1 έως 7 και 10, δεν είναι διαθέσιμες αξιόπιστες εναλλακτικές λύσεις ούτε είναι πιθανόν να κυκλοφορήσουν στην αγορά στο άμεσο μέλλον, η ανανέωση της εξαίρεσης με περίοδο ισχύος έως την 21η Ιουλίου 2021 είναι δικαιολογημένη. Για τις άλλες κατηγορίες πλην των κατηγοριών 1 έως 7 και 10, η υφιστάμενη εξαίρεση ισχύει σύμφωνα με τις περιόδους ισχύος που ορίζονται στο άρθρο 5 παράγραφος 2 δεύτερο εδάφιο της οδηγίας 2011/65/ΕΕ.
            
         
               (6)
            
            
               Συνεπώς, η οδηγία 2011/65/ΕΕ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα III της οδηγίας 2011/65/ΕΕ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη εγκρίνουν και δημοσιεύουν, το αργότερο την 30 Ιουνίου 2019, τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
   Εφαρμόζουν τις διατάξεις αυτές από την 1η Ιουλίου 2019.
   Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 27 Φεβρουαρίου 2018.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 174 της 1.7.2011, σ. 88.
   
      ΠΑΡΑΡΤΗΜΑ
      Στο παράρτημα III της οδηγίας 2011/65/ΕΕ, το σημείο 34 αντικαθίσταται από το ακόλουθο κείμενο:
      
         
                     «34
                  
                  
                     Μόλυβδος σε μεταλλοκεραμικούς πυκνωτές ποτενσιομέτρων
                  
                  
                     Ισχύει για όλες τις κατηγορίες· λήγει:
                     
                                 —
                              
                              
                                 την 21η Ιουλίου 2021 για τις κατηγορίες 1 έως 7 και 10,
                              
                           
                                 —
                              
                              
                                 την 21η Ιουλίου 2021 για τις κατηγορίες 8 και 9 εκτός των ιατροτεχνολογικών προϊόντων για διάγνωση in vitro και των βιομηχανικών οργάνων παρακολούθησης και ελέγχου,
                              
                           
                                 —
                              
                              
                                 την 21η Ιουλίου 2023 για ιατροτεχνολογικά προϊόντα για διάγνωση in vitro της κατηγορίας 8,
                              
                           
                                 —
                              
                              
                                 την 21η Ιουλίου 2024 για βιομηχανικά όργανα παρακολούθησης και ελέγχου της κατηγορίας 9 και για την κατηγορία 11.».